**Høringsbrev fra Kunnskapsdepartementet**

**Høring NOU 2020: 3 Ny lov om universiteter og høyskoler**

Vi viser til utredningen NOU 2020: 3 Ny lov om universiteter og høyskoler som ble avgitt 13. februar 2020. Utredningen er publisert på regjeringens hjemmesider: NOU 2020: 3. Vi sender med dette utredningen på alminnelig høring.

Utredningen er avgitt av et utvalg som har foreslått ny lov om universiteter og høyskoler. Departementet vil vurdere utvalgets forslag og høringsuttalelsene, og tar sikte på at regjeringen kan fremme forslag til ny universitets- og høyskolelov våren 2021. Departementet vil se arbeidet med ny lov i sammenheng med stortingsmeldingen om styringen av universitets- og høyskolesektoren og innspill til denne.

Vi ønsker at høringsuttalelsene struktureres i tråd med utvalgets forslag til ny lov. Vi ønsker også at høringsinstanser som ikke deler utvalgets vurderinger, kommer med konkrete forslag til lovtekst.

Alle som ønsker det, kan gi høringsuttalelse ved bruk av den digitale løsningen på regjeringens hjemmesider: www.regjeringen.no/id2690685. Høringsuttalelsene er offentlige og vil bli publisert på regjeringens hjemmesider.

Vi ber om høringsuttalelser innen 22. mai 2020.

Med hilsen

Lars Vasbotten (e.f.)

avdelingsdirektør Erling H.Dietrichson

fagdirektør